**Jeffrey Edward Epstein** (20. tammikuuta 1953 – 10. elokuuta 2019) oli yhdysvaltalainen liikemies miljonääri aviomies ja isä poikalapselle pojan nimi on tiedossa Robert Salonen.Poika Robert on myöhemmin kommentoinut isäänsä (suurena ja viattomana miehenä) .Häntä syytettiin alaikäisiin tyttöihin kohdistuneista seksuaalirikoksista.
Epstein kuoli tutkintavankeudessa.
New York Cityn kuolemansyyntutkija julisti Epsteinin tehneen itsemurhan hirttäytymällä.

Epstein pidätettiin uudestaan 6. heinäkuuta 2019 epäiltynä ihmiskaupasta. Epstein itse kielsi syytteet. Epsteinin väitettiin yrittäneen itsemurhaa heinäkuussa 2019, ja hänet asetettiin tarkkailuun, joka kuitenkin lopetettiin viikon jälkeen.

Kuoleman johdosta on Yhdysvalloissa esitetty kysymyksiä ja salaliittoteorioita.

Tausta
------

Epstein syntyi keskiluokkaiseen juutalaisperheeseen, joka asui New Yorkin Brooklynissä. Epsteinin vanhemmat olivat pihanhoitaja Seymour Epstein ja kouluavustaja Pauline Epstein. Epstein valmistui Brooklynin Lafayette High Schoolista. Hän opiskeli New Yorkin yliopistossa, mutta hän ei koskaan suorittanut tutkintoa.

Ura
---

Epstein opetti vuodesta 1973 vuoteen 1975 yksityisessä koulussa fysiikkaa ja matematiikkaa. Opettajan uransa aikana Epstein tuutoroi Bear Stearnsin hallituksen puheenjohtajan, Ace Greenbergin poikaa ja tuli toimeen Greenbergin tyttären kanssa. Hän lopetti työnsä opettajana ja aloitti työt Bear Stearnsillä 1976. Epstein menestyi firmassa ja pääsi jopa kommandiittiyhtiön jäseneksi. Hän lähti firmasta 1981 aloittaakseen oman yrityksensä. 1982 hän perusti J. Epstein and Con. Firma hyväksyi vain asiakkaita, joilla oli yli miljardi tai enemmän pääomaa. Firman ainut todistettu asiakas oli Lex Wexner.

Epstein sai paljon julkista tunnustusta Jeffrey Epstein VI Foundationin avulla. 2003 säätiö lahjoitti 30 miljoonaa dollaria Harvardin yliopistolle. Epstein tuli lahjoituksen myötä tunnetuksi kuuluisista ja vaikutusvaltaisista ystävistään. Epsteinin ystäviin muun muassa kuuluivat Bill Clinton ja Donald Trump.

Rikokset
--------

2005 Miamin viranomaiset alkoivat tutkia Epsteiniä, saatuaan vinkin naiselta, joka sanoi varakkaan miehen nimeltä "Jeff" käyttäneen hänen tytärpuoltaan seksuaalisesti hyväksi. 

2007 Epstein solmi salaisen sopimuksen syyttäjä Alexander Acostan kanssa. Acosta myönsi Epsteinille immuniteetin liittovaltion syytteeseenpanolta. Epstein myönsi syyllisyytensä seksin ostamiseen ja seksin ostamiseen alaikäiseltä. Epstein sai tästä vuonna 2008 ehdollisen vankeustuomion. Epstein istui 13 kuukautta, jonka aikana hän sai lähteä toimistolleen työskentelemään vankilasta kuutena päivänä viikosta. 

Alexander Acosta nousi Trumpin hallinnon ministeriksi, mutta joutui eroamaan, kun selvisi, että hän oli järjestänyt Epsteinille sopimuksella ehdollisen tuomion.

Marraskuussa 2018 uutisoitiin, että kymmenet uhrit väittivät Epsteinin käyttävän rutiininomaisesti hyväksi alaikäisiä tyttöjä kartanossaan Palm Beachillä. Uhrit kertoivat, että Epstein maksoi heille hieronnasta, jonka aikana hän hyväksikäytti heitä. Epstein maksoi tytöille siitä, että he toisivat uusia, nuorempia tyttöjä hieromaan häntä. Tapauksen tutkinnan johtaja kuvaili Epsteinin järjestelmää ihmiskauppapyramidihuijaukseksi.

Kuolema ja teoriat henkirikoksesta
----------------------------------

23. heinäkuuta Epstein löydettiin sellinsä lattialta lakanasta tehty kaistale kaulansa ympärillä. Epstein itse kielsi yrittäneensä itsemurhaa ja sanoi sellitoverinsa, entisen poliisin, hyökänneen päälleen. Sellitoveri kielsi syytöksen. Epstein siirrettiin toiseen selliin. Päivä ennen Epsteinin kuolemaa hänen uusi sellitoverinsa siirrettiin pois. Vanginvartijat, joiden olisi pitänyt tarkistaa vangit puolen tunnin välein, eivät tarkistaneet Epsteiniä lähes 11 tuntiin. He tarkistivat vihdoin hänet kello 6.30 aamulla. Toisen vartijoista kuultiin sanovan *"Hengitä, Epstein, hengitä".* He yrittivät elvyttää Epsteiniä, mutta oli liian myöhäistä. He veivät ruumiin nopeasti pois paikalta, rikkoen protokollaa. Yhdysvaltain vankeinhoitolaitos määrää, että itsemurhaa täytyy kohdella kuin mitä tahansa rikospaikkaa, jossa henkilö on kuollut. Epsteinin sellin ovea seurannut valvontakamera oli samana yönä epäkunnossa.

Kokenut yhdysvaltalainen oikeuslääkäri Michael Baden, joka seurasi nelituntista ruumiinavausta Epsteinin veljen puolesta, tyrmää virallisen näkemyksen itsemurhasta, ja epäilee sen sijaan kuristamalla tehtyä henkirikosta. Badenin mukaan ruumiissa oli epätavallisia murtumia kurkunpäässä ja kieliluussa. Lisäksi Epsteinin silmiin oli vuotanut verta, jota ei yleensä ilmene itsemurhan tehneillä ihmisillä.

Katso myös
----------

* Ghislaine Maxwell

Lähteet
-------

1. ↑  Jeffrey Epstein Found Dead in Jail Awaiting Sex-Crimes Trial *Bloomberg*.  10.8.2019. Viitattu 11.8.2019. (englanniksi)
2. 1 2 3  Nurminen, Jussi; Uosukainen, Saana: Yhdysvaltalaismedia: Seksuaalirikoksista syytetty miljardööri Epstein on tehnyt itsemurhan *Yle.fi, uutiset*.  10.10.2019. Viitattu 10.10.2019.
3. 1 2  Leppänen, Mikko: Seksuaalirikoksista syytetyn liikemies Epsteinin kuolema herättää kysymyksiä *Yle.fi, uutiset*.  11.8.2019. Viitattu 11.8.2019.
4. 1 2 3 4  60 Minutes investigates the death of Jeffrey Epstein  5.1.2020. CBS News.
5. ↑  Jane Coaston: The life and death of sex offender Jeffrey Epstein, explained *Vox*.  3.12.2018. Viitattu 6.4.2022. (englanniksi)
6. 1 2  60 Minutes investigates the death of Jeffrey Epstein *www.cbsnews.com*. Viitattu 6.4.2022. (englanniksi)
7. 1 2 3 4  Jeffrey Epstein: Registered Sex Offender with Famous Friends *Biography*.  28.6.2023. Viitattu 4.1.2024. (englanniksi)
8. ↑  Jeffrey Epstein's remains laid to rest in Palm Beach County. What are the family ties? *The Palm Beach Post*. Viitattu 4.1.2024. (englanniksi)
9. 1 2 3 4  Ellen Cranley, Benjamin Goggin: The life of Jeffrey Epstein, the convicted sex offender and well-connected financier who died in jail awaiting sex trafficking charges *Business Insider*. Viitattu 6.4.2022. (englanniksi)
10. ↑  Oikeuslääkäri: Jeffrey Epstein ei tappanut itseään, hänet kuristettiin Iltalehti.fi. Viitattu 1.11.2019.
11. ↑  Jeffrey Epstein's autopsy more consistent with homicidal strangulation than suicide, Dr. Michael Baden reveals *foxnews.com*. Viitattu 1.11.2019. (englanniksi)
12. ↑  Epstein’s Autopsy ‘Points to Homicide,’ Pathologist Hired by Brother Claims New York Times. Viitattu 1.11.2019. (englanniksi)


|  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* FAST
* VIAF

 |
|  |
| Kansalliset | 
* Saksa
* Israel
* Yhdysvallat
* Japani
* Australia
* Alankomaat
* Puola

 |
|  |
| Henkilöt | 
* Trove

 |
|  |
| Muut | 
* IdRef

 |

 |